cyanic-selkie/wikianc huggingface dataset:
Guillaume Joli
Han ble tatt ut til å representere Frankrike under Håndball-EM 2012 for menn i Serbia.
Ken Ayres
Kenneth Edward Ayres (født 15. mai 1956 i Oxford) er en tidligere profesjonell engelsk fotballspiller, som spilte i The Football League som forward.
Han begynte sin karriere som lærling i Manchester United FC og underskrev en profesjonell kontrakt med klubben i en alder av 17, men forlot den ett år senere etter å ha spilt 10 kamper på førstelaget. Han signerte en kontrakt med Crystal Palace FC i november 1974, som han spilte 45 kamper for i førstedivisjon i 1974/1975-sesongen. Han ble april 1975 solgt til Fram Larvik og spilte senere for Fotballklubben Jerv.
Ylva Olaisen
Ylva Johnsen Olaisen (født 19. juni 2000 i Kristiansand), kjent under artistnavnet YLVA, er en norsk artist. Hun ble kjent gjennom deltakelsen i TV 2-programmet The Stream i 2016, hvor hun endte på andreplass, og fikk platekontrakt med Universal Music i forbindelse med programmet. Olaisen gikk på musikklinja på Vågsbygd videregående skole i Kristiansand.
Corinne Maier
Corinne Maier (født 1963) er en fransk-sveitsisk økonom, psykoanalytiker og forfatter som er kjent for boka God dag latskap – om kunsten og nødvendigheten av å gjøre minst mulig på jobben (2005). Boka er et kritisk blikk på fransk bedriftskultur.
Ylva Olaisen
Hennes far og manager, Daniel Olaisen, er også musiker, og har vært gitarist i metal-bandene Scariot og Satyricon. Han spiller nå for tiden i bandene Zerozonic og Blood Red Throne.
Tar-Atanamir
Tar Atànamir Kings of Númenor Tar-Atanamir Tar-Atanamir Tar-Atanamir 塔爾-阿塔那馬
George Ker
George «Geordie» Ker (født i Glasgow) var en skotsk fotballspiller på 1870- og 1880-tallet.
Ker var forsvarsspiller i starten av karrieren, men ble omskolert til angriper i 1878. Han vant den skotske cupen i 1880, 1881 og 1882. I 1882 spilte Queen's Park først 2-2 mot Dumbarton FC i cupfinalen, og det måtte settes opp omkamp. Den vant Queens Park 4-1, og Ker scoret ett av målene.
Ker fikk fem landskamper, og scoret ti mål. Deriblant et hat-trick mot mars 1880.
I juli 1884 emigrerte Ker til Nord-Amerika, og alle spor etter ham slutter der. Kers bror, William, fikk to landskamper for Skottland. En av dem var tidenes første offisielle landskamp mellom England og Skottland 30. november 1872.
Franjo Kuharić
Franjo Kuharić  (født 15. april 1919 i Pribić nær Krašić i Kroatia, den gang Kongedømmet for serbere, kroater og slovenere, død 11. mars 2002 i Zagreb ) var en av Den katolske kirkes kardinaler. Han var erkebiskop av Zagreb 1970–1997.
Han ble kreert til kardinal i 1983 av pave Johannes Paul II.
Episkopalgenealogi
Hans episkopalgenealogi er:
Bagratikatedralen
Bagratikatedralen er en katedral fra 1000-tallet i den georgiske byen Kutaisi. Katedralen, som nå ligger i ruiner, er kjent som hovedverket i georgisk middelalderarkitektur.
Katedralen er et godt synlig landemerke i Kutaisi på toppen av Uk’imerioniåsen. Den ble bygget tidlig på 1000-tallet under Bagrat III styre, det er også han som har gitt navnet til katedralen. I 1692 ble katedralen ødelagt av ottomanske tropper under deres invasjon av Georgia. Ødeleggelsene medførte at kuppelen og deler av taket raste sammen.
Konservering og restaureringsarbeider, samt arkeologiske utgravninger, som begynte i 1952, pågår fremdeles. I 1994 ble katedralen, sammen med Gelatiklosteret ført opp på UNESCOs verdensarvliste. Verdensarvområdet ble i 2017 omdefinert slik at det ikke lenger dekker katedralen, men kun gjelder klosteret.
Fylkesvei 3576
Fylkesvei 3576 går mellom Steina og Roligheten i Arendal kommune.
Frem til 2019 hadde veien betegnelsen fylkesvei 198 (Aust-Agder).
Judi Trott
Judi Trott (født 11. november 1962 i Plymouth, England) er en engelsk skuespiller, mest kjent for rollen som Lady Marian av Leaford i den populære TV-serien Robin of Sherwood fra 1980-tallet. Trott startet sin karriere som ballettdanser, og studerte ved Royal Ballet School i England. Hun ble senere utdannet som skuespiller ved London Studio Centre og fikk sin første rolle som skuespiller i filmen Heaven's Gate i 1980.
Silvia Mittermüller
Silvia Mittermüller (født 8. august 1983 i München) er en tysk snøbrettkjører, som tok sølvmedalje i halfpipe under Junior-VM 2003. 15 år senere ble hun tatt ut til å representere Tyskland under Vinter-OL 2018 i Pyeongchang.
Villa (andre betydninger)
Personer:
Villas Villas Villas
Eda Zeqiri
Eda Zeqiri (født 7. august 2004) er en kosovisk svømmer.
I 2021 representerte hun Kosovo under Sommer-OL 2020 i Tokyo der hun ble utslått på 400 meter fri i forsøksheatet på 24. plass med tiden 4.38,02.
Åsbieskogen
Åsbieskogen er en skog og et turområde i Arendal.
Saint-Joseph-des-Carmes
Saint-Joseph-des-Carmes er en kirke i Paris, innstiftet til den hellige Josef fra Nasaret. Navnet Carmes sikter til at kirken innehas av karmelittordenen, i dette tilfelle de uskodde karmelittene. Kirken ligger i Rue du Vaugirard i 6. arrondissement i Paris.
Åsbieskogen
Skogen ligger mellom Bjønnes stadion, Stoa, Klodeborg og Strømmen. Det har flere kulturminner, blant annet går den Vestlandske hovedvei igjennom. Den ble anlagt her av generalveimester Bartolomeus Rummelhoff rundt 1800. Det er et større antall gruver i området da både Solborg gruber og Klodeborg gruber ligger i skogen. Det er også rester etter husmannsplasser fra 1600-tallet. Ole Høiland gjemte seg i en hule i Åsbieskogen i 1822 da han var på rømmen fra politiet. Det er også tyske skyttergraver fra andre verdenskrig helt syd i skogen.
Titan (nettsted)
Titan er en nyhetsavis for realfag og teknologi ved Universitetet i Oslo, tilknyttet Det matematisk-naturvitenskapelige fakultet. Nettavisen ble startet i 2015, og redaksjonen holder til på Blindern.
Saint-Joseph-des-Carmes
Under den franske revolusjon var Joséphine de Beauharnais blant de som satt fanget i krypten under kirken under Robespierres terror i 1794.
Titan (nettsted)
Titan bruker publiseringsløsningen Drupal, som er basert på åpen kildekode. Titan utvikles og driftes av Gisle Hannemyr ved Institutt for informatikk i samarbeid med USIT (Universitetets senter for informasjonsteknologi). Nettavisen har drøyt 14 000 abonnenter på sitt ukentlige nyhetsbrev og omkring ett tusen nedlastinger daglig.
Philippe Couplet
Philippe Couplet, kinesisk: Bai Feili Yingli Xinmo (født 31. mai 1623 i Mechelen i det som i dag er Belgia, død 16. mai 1693 til sjøs nær Goa i India), var en katolsk prest tilhørende jesuittordenen og som virket som misjonær i Kina.
Liv og virke
Couplet trådte inn i jesuittordenen den 11. oktober 1640. Han ville bli misjonær i Ostindia, og dro av sted til Øst-Asia 30. mars 1656. Han kom til Siam i 1658 og så til Kina i 1659. Først var han i Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Så virket han først i provinsene Jiangxi, Fujian (1661), Huguang, Zhejiang, og i byene Nanjing og Suzhou (1665).
Afrikamesterskapet i håndball for menn 1979
Afrikamesterskapet i håndball for menn 1979 ble arrangert i Brazzaville i Republikken Kongo i 1979.
Philippe Couplet
Liv og virke
I 1680 ble han utnevnt til misjonsprokurator for jesuittenes Kinamisjon i Roma. Der skulle han gå i bresjen for messeliturgien på det kinesiske språk. Han reiste fra Macao den 5. desember 1681 sammen kineseren Michael Shen Fuzong, og ankom den 8. oktober 1682 til Nederland.
På oppdrag av sin landsmann og medbror pater Ferdinand Verbiest (1623–1688) prøvde han under Europa-oppholdet å rekruttere franske jesuitter til Kina-misjonene. Så langt hadde det bare virket portugisiske jesuitter eller slike som var i portugisisk tjeneste i landet. Pater Couplet besøkte flere fyrstehus i Europa for å fremme Kina-misjonen. Mens han var i Europa offentliggjorde han sitt berømte verk Confucius Sinarum Philosophus (1687), som inneholdt de første latinske oversettelser av tre av de fire konfusianske klassikere (Lunyu, Zhong Yong og Daxue). Imidlertid er det sannsynligvis bare det utførlige forordet som stort sett stammer fra Couplets egen penn. I samme verk offentliggjorde Couplet sin Tabula chronologica monarchiæ sinicæ... (1686), som fremstilte i tabellarisk form den kinesiske historie fra de første tider og frem til hans egen tid. Han hjalp også legen Andreas Cleyer (1634-1698?), som virket i Batavia, med informasjoner til hans verk Specimen medicinæ sinicæ, sive opuscula medica ad mentem Sinensium... (1682). Dessuten hadde Couplet under sitt Europa-opphold kontakter med «proto-sinologene» Christian Mentzel (1622–1701), Andreas Müller (1630–1694), Mélchisedech Thévenot (1620–1692) og Thomas Hyde (1636–1703).
På tilbakereisen til Kina fikk Couplet med seg en rekke nye jesuittmisjonærer.
The Bill
The Bill er en britisk krim- og politiserie som ble sendt på ITV fra 1984 til 2010. Serien handlet om politibetjentene på politistasjonen Sun Hill i Londons East End. I dette område av millionbyen var livet hardt og tøft, og mange av innbyggerne hadde ikke den nødvendige respekt for lov og orden.
Ordet« The Bill» var i dette tilfelle et ord som ble brukt som klengenavn på politiet.
Serien ble sendt på Detektimen på NRK fra 1985 under tittelen Politistasjon Øst.
Kørvan
Kørvan er et nordnorsk pop/rockband og danseband fra Mo i Rana, som først og fremst spiller sanger fra 1970- og 1980-tallet. Bandet startet i 1971 og spiller per 2011 fortsatt til dans.
En «kørv», flertall «kørvan», er ranvaringsdialekt for gutt.
Historie
Bassist Roar Johnsen var med og startet KØRVAN som trio i 1970. KØRVAN fikk etter hvert med "Kalle" Larsen på trommer og like etter kom Kjell Bjørnø med på gitar og vokal. Dette var begynnelsen på dansebandperioden for bandet og den ble enda tydeligere da Frode Kolberg kom inn på tangentinstrumenter. Denne besetningen gjorde utgivelsen "Slapp av", som ble innspilt hos Øybakken lydstudio i Mosjøen. Frode gikk etter hvert ut av bandet og etter litt tid kom Kjell sin tidligere medmusiker fra bandet HIKS, Helge Stiauren inn som fast medlem med orgel, leslie, synth og piano. Etter at trommeslager Kalle Larsen sluttet utpå 80-tallet, var Frode Åsen en tid innom bandet før Ivo Kråkstad kom inn som fast medlem. I 1991 ga bandet ut sin første CD som var første CD-produksjon i Rana. Den ble innspilt i Mo Lydstudio og bestod i all vesentlighet av egenkomponerte låter. Bandet bestod da av Roar Johnsen, bass - Kjell Bjørn, gitar & lead vocal, Helge Stiauren, tangentinstrumenter og Ivo Kråkstad på trommer. Bandet har alltid hatt fengende og tidsrikte låter på sitt reportuar, noe som gjenspeiles ved at de gjennom flere tiår har vært populære over hele Helgeland. Lydbildet har alltid vært preget av vokale låter, da samtlige bandmedlemmer deltar både med leadvocal og koring.
De siste årene har bandet i hovedsak kjørt med rythme seksjon innspilt på lydfil, dette for å ha større sikkerhet rundt tilstedeværelse av trommer, da trommis Ivo Kråkstad har musikk som fast levevei og til tider var utilgjengelig for bandet. Denne løsningen fungerte veldig bra og dagens utgave av KØRVAN består dermed av Roar Johnsen, Kjell Bjørnø og Helge Stiauren med tillegg av "kanonmusikeren" Frode Hansen som med sin fandenivoldske ferdigheter på både gitar og sang setter en særdeles "piff" på bandet når han ikke er oppbundet i andre musikkprosjekter. Slik blir det når noen har musikk som levebrød, mens andre har det som "pølsebrød" - altså kun for kos og gøy.
Medlemmer
Bandet består i dag av:
Tidligere medlemmer:
William Accambray
William Accambray (født 8. april 1988 i Cannes) er en fransk profesjonell håndballspiller som spiller for den franske håndballklubben PSG. Han spiller i posisjonen venstreback, og er også en del av det franske håndballandslaget.
Han ble tatt ut til å representere Frankrike under Håndball-EM 2012 for menn i Serbia.
Zhang Qingli
Zhang Qingli (kinesisk: 张庆黎, pinyin: Zhāng Qìnglí, født i januar 1951 i fylket Dongping i provinsen Shandong i Folkerepublikken Kina) er en kinesisk kommunistisk politiker som er Det kinesiske kommunistpartis partisekretær i provinsen Hebei, noe som innebærer at han er den egentlige politiske leder der.
Han var også medlem av det kinesiske kommunistpartis 17. sentralkomite.
Zhang ble medlem av kommunistpartiet i 1973 og innehadde lenge en rekke lavere partiembeder i hjemprovinsen Shandong.
Årene 2002–2005 var han direktør for det viktige Produksjons- og konstruksjonskorpset i Xinjiang, som lyder direkt under Folkets frigjøringshær, og han har gjort seg bemerket for sin håndfaster politikk i regioner med etniske minoriteter.
Fra 2005 til 2011 tjenestegjorde han som partisekretær i Tibet, og ble ansett som svært kontant i sin ledelsesstil.
Zhang anses å stå nær Hu Jintao nær, som også har tjenestegjort i Tibet, og Zhang har avskjediget flere etniske tibetanske embedsmenn som han betraktet som upålitelige. Han har også gjort seg kjent for å ha beskyldt Dalai Lama for landsforræderi. Han kom i rampelyset i samband med de tibetanske urolighetene våren 2008, da han kom med en rekke uttalelser mot Dalai Lama.
I august 2011 ble han utnevnt til partisekretær for provinsen Hebei.
TIS 620
TIS 620 (Thai Industrial Standard 620) er det vanligste tegnsettet for thai og det eneste som brukes i Thailand. Standarden gis ut av Thai Industrial Standards Institute (TISI), som er underlagt Thailands industridepartement. Standarden heter formelt «Standard for koding av thai-tegn for bruk med datamaskiner» (thai: รหัสสำหรับอักขระไทยที่ใช้กับคอมพิวเตอร์). Den nåværende standarden er TIS 620-2553, der 2553 er året den ble implementert, i henhold til den thailandske solkalenderen (1990 e.Kr.); TIS 620-2553 var en oppdatering av den tidligere TIS 620-2529 (1986).
Oppbygning
TIS-620 er et utvidet ASCII-tegnsett som er kompatibelt med 7-bits ASCII. Det bruker 8-bits intervallet fra heksadesimale A1 til FB for å kode thai-skriften. Ettersom thai-skriften er mer kompleks enn f.eks. det latinske alfabetet, med diakritiske tegn og over- og underskrevne vokal-tegn, kan TIS 620 bare brukes for å sende informasjon, og det er nødvendig med videre språksøtte for å få skriften til å vises ordentlig.
Internasjonal bruk
TIS-620 ble tatt i bruk som ISO 8859-11 i 1999; den eneste forskjellen er at ISO 8859-11 definerer heksadesimale A0 som non-breaking space, mens TIS-620 har den som reservert, dog udefinert.
TIS-620 tegnsettet har også blitt tatt i bruk innenfor Unicode (ISO 10646). I Unicode kodes thai mellom U+0E01 og U+0E7F. Tegn fra TIS-620 kan konverteres til UTF-16 ved å legge 0E til foran, og trekke heksadesimale A0 fra.
Kodekart
I denne tabellen er 20 vanlig mellomrom. Kodepunktene 00-1F, 7F, 80-9F, A0, DB-DE og FC-FF har ingen verdi i TIS-620.
Kodepunktene D1, D4-DA, E7-EE (markert i lyseblått) er diakritiske tegn og over-/underskrevne vokaler.
Rekkefølge
Det finnes bare én rekkefølge for å lagre thai-skrift med denne standarden. Tegnene lagres i den rekkefølgen man ville skrevet dem, dersom man skrev ordet for hånd. Denne rekkefølgen er skjematisk satt opp nedenfor, med ordene เพื่อน ([pɯan] «venn») og คุ้ย ([kui] «å grave med klørne» (som en hund)) som eksempler. For å vise et mer komplisert ord vises også รามเกียรติ์.
Først skrives den forskrevne vokalen, så ordets første konsonant. Deretter kommer den over- eller underskrevne vokalen (ettersom det ikke finnes noen sammensatt vokal som består av både en over- og underskreven vokal, er begge disse det 3. man skriver). Det fjerde tegnet er et diakritisk tegn, typisk et tonemerke. Så kommer den etterskrevne vokalen, og til slutt stavelsens siste konsonant.
Selv om ำ gjerne oppfattes som en delvis overskrevet vokal, anses den i TIS 620 for å være en etterskrevet vokal, og skal skrives etter diakritiske tegn. F.eks. i et ord som น้ำ ([nám] «vann») skal mai tho skrives før ำ.
Richard von Krafft-Ebing
Richard von Krafft-Ebing (født 14. august 1840, død 22. desember 1902; fullt navn: Richard Fridolin Joseph Freiherr Krafft von Festenberg auf Frohnberg, genannt von Ebing) var en tysk-østerriksk psykiater og forfatteren av Psychopathia sexualis.
Beijingtid
Beijingtid (kinesisk: 北京时间), internasjonalt China Standard Time (CST eller CNST), kalles tiden i Kina som følger tidssonen hvis normaltid ligger 8 timer foran UTC, altså UTC+8.
Etter den kinesiske borgerkrigen i 1949 ble det vedtatt at hele Kina skulle følge én tidssone, selv om landet geografisk strekker seg over fem tidssoner. Sommertid benyttes ikke i Kina, men det ble benyttet mellom 1986 og 1991.
På grunn av sin plassering helt vest i landet, har Xinjiang-regionen av praktiske årsaker valgt å i stedet følge såkalt Ürümqitid eller Xinjiangtid (UTC+6). Selv om dette ikke er offisielt anerkjent, annonseres for eksempel åpningstider, rutetabeller for buss og tog iht. denne tiden.
Time in China
Jamaica under OL
Jamaica deltok første gang i olympiske leker under Sommer-OL 1948 i London og har siden deltatt i samtlige sommerleker. Under Sommer-OL 1960 i Roma deltok de som en del av Den vestindiske føderasjonen. Jamaica deltok første gang i vinterlekene under Vinter-OL 1988 i Calgary og har deltatt i alle påfølgende vinterleker unntatt Vinter-OL 2006 i Torino.
Trigonotoma
Trigonotoma er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore (ca. 20 millimeter), nokså kraftige, avlange, blankt svarte løpebiller, hode og pronotum gjerne metallisk skinnende.
Utbredelse
Slekten er utbredt i Sørøst-Asia.
Frihetspartiet mot EF-unionen
Frihetspartiet mot EF-unionen var et norsk populistisk småparti som stilte til valg ved stortingsvalget i 1993. Partiet var en av forløperne til Kystpartiet.
Da partiet oppstod krevde man 5000 underskrifter for å registrere et nytt parti. Derimot var det ingen krav for å endre partinavn. Småpartier kunne derfor omgå kravet ved å formelt ta over andre partier som lå brakk, og endre navnet. I 1992 kunne derfor en gruppering rundt Harald B. Haram, en mangeårig fylkespolitiker i Møre og Romsdal for Sunnmørslista, ta over det gamle småpartiet Frie Folkevalgte. Året etter ble partiets navn endret til Frihetspartiet mot EF-unionen. Partiet stilte det året til valg i seks fylker: Aust-Agder, Buskerud, Hedmark, Møre og Romsdal, Oppland og Oslo. Tilsammen fikk det 774 stemmer, eller 0,03 %. Året etter skiftet partiet navn til Frihetspartiet.
I forbindelse med stortingsvalget i 1997 var partiet en av grupperingene som inngikk i Steinar Bastesens parti Tverrpolitisk Folkevalgte, som fikk Bastesen innvalgt på Stortinget. Men da Bastesen og hans støttespillere stiftet Kystpartiet var den gamle kretsen fra Frihetspartiet stort sett ute av bildet, og partiet skiftet navn igjen, til Tverrpolitisk Kyst- og Distriktsparti. Partiet stilte til valg under det navnet i 2001.
«Pamjat Azova»
«Pamjat Azova» (russisk: Память Азова) var en Den russiske panserkrysser  bygd for å kunne jage fiendtlige lands handelsskip på de store verdenshav, og derfor fastholdt russerne (i motsetning til England og Frankrike) en omfattende rigging på skipet, så det kunne brukes seil som supplement for skipets store kullbeholdning.
Navn
Skipets navn betyr Til minne om Azov, oppkalt etter skipet «Asov» (Азов) som utmerket seg under slaget ved Navarino, og lenger tilbake i historien viser det til byen Azov, som ble erobret fra tyrkerne flere ganger, mest spektakulært ved et slag i 1696.
Tjeneste
Fra 1893 til 1900 gjorde «Pamjat Azova» tjeneste i Det fjerne østen (Vladivostok). I 1904 fikk skipet nytt maskineri, og kunne deretter prestere en fart på 16 knop.
Musikkåret 1710
Musikkåret 1710 er en oversikt over hendelser, fødte og avdøde musikkpersonligheter i 1710.
Arc-sous-Montenot
Arc-sous-Montenot er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Frasne som tilhører arrondissementet Pontarlier.
Haugesunds-Pressen
Haugesunds-Pressen var en avis som ble utgitt i Haugesund i Rogaland fra 1942 til 1945. Avisa var et resultat av Pressedirektoratets nyordning av de norske avisene under den tyske okkupasjonen, som blant annet innebar nedleggelser og sammenslåinger. Haugesunds-Pressen var et resultat av en sammenslåing av Høyre-avisa Haugesunds Dagblad og Venstre-avisa Haugesunds Avis. Arbeiderpartiets avis Haugaland Arbeiderblad var stanset i august året før. Den nye avisa ble utgitt i Haugesunds Dagblads lokaler og med NS-innsatt redaktør.
Navnet ble også benyttet på fellesavisa som kom ut etter andre verdenskrigs slutt for å redusere konkurransevridningen etter okkupasjonen. Fellesavisa kom i stand etter mildt press fra Hjemmefrontens ledelse, med Londonregjeringenss velsignelse. De avisene som var blitt stanset av den tyske okkupasjonsmyndigheten og NS-styrt skulle få tid og anledning til å stable på beina sin egen organisasjon. De skulle imens få benytte utstyret hos avisene som hadde fått komme ut. For ingen av avisene som hadde intakt produksjonsutstyr skulle få dra nytte av dette på bekostning av avisene som ble stanset.
Hjemmefronten bestemte at de stansede avisene i størst mulig utstrekning skulle være fellesaviser med nøytrale navn og redaksjoner godkjent av Hjemmefronten for å møte det enorme behovet informasjon i fredsdagene. Redaktørene ble informert av Hjemmefronten om beslutningen allerede i april og hadde god til på å planlegge den nye tiden.
Overgangsordningen sikret at pressefolk både i stansede aviser og i aviser som fikk komme ut, kunne komme sammen og lage avis, samtidig som en kunne forberede sine egne aviser. Det var avisene som hadde kommet ut under krigen som «måtte» stille utstyr til rådighet. Hjemmefronten hadde tvangsmidlene klare om noen nektet. Ingen nektet.
I Haugesund valgte en å fortsette med navnet Haugesunds-Pressen som kom ut i perioden 8. mai til 30. august 1945 som en fellesutgave av de tre byavisene.
Det ble lagt særlig vekt på hovedstaden og forholdene der, men også mange andre steder fikk sine fellesaviser fra 8. mai og noen dager utover, så som Askim-Pressen, Fellesavisen (Lillehammer), Fellesavisen (Harstad), Fredrikstad-Pressen, Den frie Rørospresse, Fritt Norge (Drammen), Halden-Pressen, Hamar Frie Presse, Mosjøpressen, Oslo-Pressen, Romsdalspressen (Molde), Sarpsborg-pressen og Trondheims-Pressen.
Afrikamesterskapet i håndball for menn 1981
Afrikamesterskapet i håndball for menn 1981 ble arrangert i Tunis i Tunisia i 1981.
Arnbitter
Arnbitter er en danskprodusert bitter som blir produsert i København av firmaet Just Drinks.
Arnbitter ble oppfunnet av Arne M. Hansen, som drev vinlager i Viby i Jylland. I 1978 kjøpte firmaet Anthon Thorup & Søn oppskriften og fremstilte drikken frem til 2015, hvoretter den ble solgt til Just Drinks i København. Arnbitter Mint er en variant av originalen.
Antoun Boutros Khoraiche
Han deltok på Annet Vatikankonsil 1962–1965 som biskop av Saida.
Han ble kreert til kardinal i 1983 av pave Johannes Paul II.
Episkopalgenealogi
Hans episkopalgenealogi er:
DS «Thorolf»
DS «Thorolf» er et veterandampskip. Det er Skandinavias eldste gjenværende dampskip av tre. Det befinner seg i Sula i Møre og Romsdal.
Skipet ble bygget i 1910–1911 av Andreas Svoldal i Rosendal, og ble ferdigbygd ved Brunholmen Mekaniske Verkstad i Ålesund. Det ble brukt til forretningstransport for O.A. Devolds Sønner i Langevåg til det forliste på 1960-tallet. Det ble senere overtatt av andre eiere og reparert, og i 1988 ble det overtatt av stiftelsen D/S Thorolf's Venner i Langevåg.
I 1990 ble «Thorolf» erklært verneverdig av Riksantikvaren.
I 1997 ble skipet valgt av Sula kommune som kommunens kulturminne.
Den 31. juli 2018 gikk det på grunn ved Skjerjehamn på vei til Fjordsteam ved Bergen. Den ble trukket av skjæret av RS «Kristian Gerhard Jebsen».
Arne Paus
Arne Paus (født 2. mai 1943) er en norsk figurativ maler.
Arne Paus tok sin utdannelse ved Kunstakademie Düsseldorf under Joseph Beuys i årene 1964–1966 og ved Statens kunstakademi under Aage Storstein og Alf-Jørgen Aas i årene 1967–1970. Han debuterte på Høstutstillingen i 1966. Gjennom 1960-, 1970-, og 1980-årene arrangerte Arne Paus, sammen med blant andre Bjørn Fjell, Karl Erik Harr og Odd Nerdrum, en serie utstillinger under tittelen «Romantikk og realisme».
Paus har stilt ut i Belgia, Nederland og England og flere steder i Norge. Han er kjent for sin tilknytning til Aurdal i Valdres, men henter også sine motiver fra Vestlandet, Nord-Norge, Frankrike, Spania, Italia og Hellas.
I 2007 skal Paus lage Vinmonopolets etiketter for årets akevitt og kvitvin. Lanseringen skjer 3. november under Norsk rakfiskfestival.
Linzhou kullkraftverk
Linzhou kullkraftverk er et kullkraftverk i storbyen Linzhou i provinsen Henan, i det sentral-nordlige Kina. Det har en installert produksjonskapasitet på 850 MW fordelt på fire enheter, hvorav to på 125 MW hver og to på 300 MW hver. Eldre enheter på 2 x 55 MW er nedlagt.
Arne Paus
Han er sønn av Christian Paus og Astrid Ingeborg Mørch. Han er gift med Bente Linde Paus og er far til maleren Bodil Cecilie Paus. Han er en etterkommer etter Christian Paus, som tilhører en slekt Paus fra Gjerpen med ukjent tilknytning til den mer kjente slekten med samme navn.
Utstillinger
Et utvalg utstillinger
Jack Black
Thomas Jacob «Jack» Black jr. (født 28. august 1969 i Santa Monica i California) er en amerikansk musiker og skuespiller. Han gikk på University of California, Los Angeles. Mens han gikk på universitetet var han medlem av en skuespillergruppe. Han er også sangeren i bandet Tenacious D. Han har uttalt at yndlingsbandet hans er The Who og han er selv medlem av The Frat Pack.
Black spiller i blant annet disse filmene:
Black har også spilt roller i over 40 andre filmer, samt i en del TV-serier som for eksempel Tenacious D, en serie om bandet som han er med i virkeligheten. Black spiller som regel i komedier, og har mottatt mange priser for sitt skuespillertalent. I 2008 bidro Black med stemmen til pandabjørnen Po i Kung Fu Panda.
Arthur Fitzgerald Kinnaird
'''Arthur Fitzgerald Kinnaird, 11. lord Kinnaird''', (født 16. februar 1847, død 30. januar 1923) var leder av The Football Association, og en fremtredende fotballspiller.
Allsidig spiller
I løpet av karrieren som cupfinalespiller, spilte Kinnaird i alle posisjoner fra keeper til angriper. I 1877-finalen da han spilte for Wanderers, scoret han tidenes første selvmål i en FA-cupfinale. Det skjedde da han ved et uhell tok et steg tilbake og gikk over streken, etter å ha tatt et ufarlig langskudd fra en Oxford University-angriper. Målet ble riktignok ikke kreditert Kinnaird før de tidlige fotballstatistikkene ble gjennomgått hundre år senere. Det har blitt spekulert i at Kinnaird benyttet seg av sin stilling i FA-styret til å skygge over episoden. Men forvirringen rundt målscoreren ser ut til å ha oppstått på grunn av den noe unøyaktige kamprapporten, som var vanlig i disse pionér-årene.
Som sønn av en gammel Perth-familie, spilte også Kinnaird en landskamp for, da de møtte i tidenes andre offisielle landskamp på The Oval i 1873. Han representerte også Skottland i tilsammen tre uoffisielle landskamper mot England i 1870 og 1871.
«Hacking»
Kinnaird var kjent for «hacking», en kontroversiell spillestil i disse årene som gikk ut på at det skulle være tillatt å sparke motspillerne på leggen. Han var også kjent for å være den kanskje hardeste og råeste takleren i sin tid.
Karakteristikker
Sportsskribenter samt med- og motspillere kvidde seg for å rose Kinnairds evner som fotballspiller, både under og etter hans karriere. J.A.H. Catton, redaktør for Athletic News, skrev følgende om ham: «Gjennomsnittlig kroppsbygning, og rufsete langt skjegg. Virket ikke som en skotte før noen snakket til ham og hørte hans høye røst, og korte konsise setninger. Men han hadde også manerene til en dannet mann. Han var en ledertype, og fremfor alt en muskuløs kristen. Som spiller, i hvilken som helst posisjon, var han eksponent for en fysisk og robust fotball. Han var med å gjøre fotballen populær ved å være aktiv innen sporten i alle samfunnsklasser. Han var like mye sammen med guttene i London-klubben Polytechnic som med Old Etonians.
Etter den aktive karrieren
Kinnaird satt i FA-komitéen i en alder av 22 år i 1869. Åtte år senere ble han kasserer, og president 13 år etter det igjen da han overtok etter Major Francis Marindin. Kinnaird satt som FA-president i 33 år, frem til sin død i 1923 – bare måneder før Wembley stadion ble åpnet.
Utenfor fotballen hadde han i tillegg en rekke offentlige verv. Han var ridder av Tistelordenen.
Flåm stasjon
Flåm stasjon er endestasjon på Flåmsbana og ligger i Flåm. Banen er en sidegren av Bergensbanen.
Ved anlegg av Flåmsbana ble det bygget ny og bedre dypvannskai med stasjonen på kaiområdet. Stasjonsbygningen ble tegnet av Gudmund Hoel og Bjarne Friis Baastad og har et funksjonalistisk preg. Den huser i dag Flåmbanemuseet, og ekspedisjonen skjer i leide lokaler fra 1992. Ved stasjonen er det også oppført uthus, godshus, lokstall, traktorstall, lagerskur og to funksjonærboliger.
Gottfried Waldhäusl
Gottfried Waldhäusl (født 3. oktober 1965 i Waidhofen an der Thaya) er en østerriksk bonde og politiker (FPÖ). Han er minister for dyrevern, kommunehelsetjenesten, asyl og sosialhjelp i delstatsregjeringen i Niederösterreich. Han var medlem av Forbundsrådet i Østerrike fra 1995 til 1998. Fra 1998 var han medlem av delstatsparlamentetet i Niederösterreich, landdagen, der han var FPÖs parlamentariske leder fra 2008 til 2018.
Almoradí
Almoradí er en by og kommune i comarca Vega Baja del Segura i Alicante-provinsen i Spania. Byen ligger nær utløpet til elva Segura. Almoradí dekker et område på 42,72 km² og hadde 18 536 innbyggere i 2008. Økonomien i Almoradí er hovedsakelig basert på landbruk (grønnsaker og frukt, særlig sitroner). Det viktigste monumentet i byen er Det gamle sykehuset og den gamle vannmølla Alfeitamí.
Gulrot
Gulrot (Daucus carota L. spp sativus (hoffm.)) er en toårig rotvekst. Den spiselige delen av planten er en pælerot som utvikles det første året. Rota er et lagringsorgan for sukker (sukrose) som planten bruker til blomsterutvikling det andre året. Blomsterstenglen blir 70–90 cm høy med en skjerm av hvite blomster.
Historie
Gulrota har flere viltvoksende slektninger og stammer trolig fra middelhavslandene og Lilleasia. I Norge er vill gulrot ikke sjelden nord til Sogn. Gulrot kan ha vært dyrka fra ca. år 1000 i arabiske land, men kom først til Europa rundt 1300-tallet, og til Norden på 1600-tallet. Sterkt fargede, fiolette gulrøtter ble først brukt som fargestoff. Først på 1800-tallet ble det populært å dyrke de oransje røttene som vi kjenner i dag.
Henri d’Orléans
Henri d'Orléans kan vise til:
Bjørn Østring
Bjørn Østring (født 23. september 1917 på Gjøvik, død 27. november 2012) var en norsk politiker for Quislings nazistparti Nasjonal Samling (NS) og frontkjemper i tysk krigstjeneste på Østfronten under andre verdenskrig. Han var også leder av NS Ungdomsfylking (NSUF).
NS-medlemskap
Østring ble medlem av NS' ungdomsfylking (NSUF) i 1933, og han delte ut bladet NS på Gjøvik på 17. mai 1933. Han ble medlem i NS i 1935, og deltok på flere av NS Arbeidstjenestes prosjekter før krigen. Han ble landsleder for NSUF i 1940 og sluttet seg til Den norske legion da den ble opprettet sommeren 1941.
Frontkjemper
Østring meldte seg snart frivillig som frontkjemper på Østfronten. Den norske legion, som av tyskerne ble kalt Freiwilligen-Legion Norwegen og var en avdeling innen Waffen-SS med norske soldater. De var opprinnelig forespeilet å bli satt inn i Finland, men ble sendt til kampene ved Leningrad i Sovjetunionen. Østring var troppssjef i legionen og hadde opprinnelig graden Legions-Hauptscharführer (også kalt oversersjant), men ble utnevnt til SS-Untersturmführer der Reserve i 1942 da han returnerte til Norge.
Han ble tildelt Jernkorset av 2. klasse, Østfrontmedaljen og Frontkjempermerket for sin krigsinnsats. Da han kom tilbake til Norge i 1942, fikk han en leilighet i Dunkers gate 4b som var tatt fra den unge jødiske familien Laskov. Østring ble etter hvert med i en spesiell vaktstyrke som fikk det norrøne navnet Gjestene, i samarbeid med Førergarden som voktet NS-føreren Vidkun Quislings bolig Gimle (opprinnelig kalt Villa Grande) i Oslo. I tillegg var han ungdomsleder i FO 2 Stor-Oslo. Fra 1944 ble han sjef for vaktstyrken Gjestene og fikk blant annet et tillitsfullt forhold til Maria Quisling.
Etter krigen
Bjørn Østring ble dømt til sju års fengsel i landssvikoppgjøret etter krigen. Han ble benådet i 1949, tok svennebrev som maler og arbeidet siden i dette faget. I tida etter krigen var Østring talsmann for frontkjemper- og NS-miljøet og bygde opp et rikholdig arkiv over NS-historien. Store deler av disse samlingene er overført til Riksarkivet.
I 2005 skrev Aftenposten at Østring «har i flere tiår vært kontaktperson mellom det tidligere NS-miljøet og forfattere og forskere». Han var blant frontkjemperne og «gammelnazistene» som oftest ble intervjuet av norske medier.
Han er omtalt i flere bøker, blant annet i Lars Borgersruds bok Unngå å irritere fienden (1981), Per Hansson og Jan O. Jensens Den farlige våren (1983), og Chr. Christensens Den andre siden (1988). I Christensens bok er Østring omtalt som Knut Knutsen.
I 1972 kom han i kontakt med Milorgmannen Svein Blindheim fra Kompani Linge. De ble senere naboer på Høvik utenfor Oslo. Journalisten Arvid Bryne brukte dette som bakteppe da han i 2007 utgav boka Vi sloss for Norge. Der intervjuet han Østring og Blindheim om deres roller som fiender under krigen og seinere forsonende krigsveteraner. Det vakte en viss debatt at forfatteren omtalte Østring som krigshelt i boken.
«Er det noe du beklager?» spør Arvid Bryne i boken. Bjørn Østring svarer:
"«Nei, jeg er stolt av min egen innsats under og etter krigen. Jeg føler ingen trang til å angre på noe som helst. Jeg tror ikke jeg har gjort noe som er galt etter mine begreper. Jeg har spilt og spiller fortsatt med åpne kort. Jeg har fortalt og forteller gjerne om det jeg har vært med på.»"
Østring uttrykte i flere sammenhenger, blant annet i radiointervjuet «Vidkun Quisling – edleste mennesket jeg har kjent» som ble sendt i NRK i 2006, sin livslange beundring for Vidkun Quisling.
Østring var gift med Anne Eline Christie (1921-1962) som i 1943 spilte i den nasjonalsosialistiske filmen Unge viljer.
Phelocalocerella
Phelocalocerella er en slekt av underamilie av trebukker (Cerambycidae).
Utseende
En middelsstor, lang og slank, trebukker, dekkvingene med lyse felter. Antennene er kraftige og lengre enn kroppen. Hodet er rundet, pronotum rektangulært. Dekkvingene er litt avsmalnende bakover, kraftig punkterte, beina forholdsvis lange og tynne.
Utbredelse
Arten er utbredt på Madagaskar.
Nasjonalt program for leverandørutvikling
Nasjonalt program for leverandørutvikling, nå Leverandørutviklingsprogrammet (LUP), ble etablert i 2010 av Næringslivets Hovedorganisasjon (NHO) og Kommunesektorens interesse- og arbeidsgiverorganisasjon (KS) med hensikt å bidra til at offentlige anskaffelser i større grad stimulerer til innovasjon og verdiskaping. Siden har også Innovasjon Norge og Forskningsrådet kommet inn som eiere. LUP hjelper kommuner, fylkeskommuner og statlige virksomheter med å gjennomføre innovative anskaffelser.
Ved å utfordre markedet og la leverandører vise hva som er mulig å få til, får det offentlige bedre løsninger, mer effektive tjenester og mer for pengene. Innbyggerne får bedre produkter og tjenester, og samtidig lokal og nasjonal næringsvekst. I en vanlig anskaffelse beskriver man gjerne hvordan ønsket løsning skal være, men da blir resultatet gjerne det samme som før. I en innovativ anskaffelse går man i dialog med markedet før anskaffelsen, formidler behovet og overlater løsningen til leverandørene.
Når det offentlige kjøper inn for over 650 milliarder kroner hvert år, er det av avgjørende betydning for resten av samfunnet hvordan disse pengene blir brukt. LUP jobber for at en en større andel av disse midlene skal brukes til å finne smartere løsninger, fordi innovasjon gjør oss bedre rustet til å håndtere morgendagens utfordringer.
Siden 2010 har LUP bistått i over 500 innovative offentlige anskaffelser.
Excalibur – kongens sverd
Excalibur – kongens sverd (originaltittel: Excalibur) er en britisk-amerikansk fantasy- og eventyrfilm fra 1981 regissert av John Boorman. Hovedrollene spilles av Nigel Terry, Helen Mirren og Nicol Williamson. Filmen handler om det historiske sagnet om Kong Arthur og det sagnomsuste sverdet Excalibur.
Handling
Uther Pendragon er en legendarisk og mytisk krigsherre i England på 500-tallet som holder lag med trollmannen Merlin. En natt bønnfaller han Merlin om å gi ham en natt med hustruen til en annen krigsherre. Merlin ønsker til gjengjeld å få "produktet" av denne handling. Uthers sønn Arthur fødes, og Merlin kommer så for å hente hva Uther hadde lovet ham. Da Uther senere blir overmannet i et slag setter han sitt sverd, Excalibur, i en stein og spår at den som klarer å trekke det ut skal bli konge og forene landet. Han dør like etter. Arthur vokser opp i folkelige kår, men får ved en ren tilfeldighet anledning til å dra i sverdet, som uten vanskeligheter løsner fra steinen. Arthur blir dermed konge av England, og samler så ridderne av det runde bord.
Falsometopides
Falsometopides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, brunlig trebukk. Antennene er tynne og noe lengre enn kroppen. Pronotum er rektangulært sett ovenfra, mye bredere enn langt, med en skarp pigg midt på hver sidekant. Dekkvingene er jevnbrede med markerte "skuldre", en litt utydelig lengdekjøl langs sømmen og en bredt, mørkere skråbånd.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten lever på Madagaskar.
Excalibur – kongens sverd
Om filmen
Filmen fikk blandet mottakelse av kritikerne, men har oppnådd såpass som 79 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner og omtalte den både som vidunderlig og rotete. Leonard Maltin gav den 3,5 av 4 stjerner.
Anmelderne i VG og Dagbladet gav den terningkast fire.
Grégoire Detrez
Grégoire Detrez (født 22. mai 1981 i Clermont-Ferrand) er en fransk profesjonell håndballspiller som spiller for den franske håndballklubben Chambéry Savoie. Han spiller i posisjonen strek, og er også en del av det franske håndballandslaget.
Han ble tatt ut til å representere Frankrike under Håndball-EM 2012 for menn i Serbia.
Excalibur – kongens sverd
Om filmen
Den ble belønnet med en Saturn Award for beste kostyme. Den ble også tildelt en pris ved Filmfestivalen i Cannes.
Slaget ved Herdonia (212 f.Kr.)
Det første slaget ved Herdonia ble utkjempet i 212 f.Kr. under den andre punerkrigen mellom Hannibals karthagenske armé og romerske styrker ledet av praetor Gnaeus Fulvius.
Hannibals armé overmannet romerne nesten umiddelbart. Fulvius flyktet med en gang etter at Hannibals angrep kom i front, bak og på begge sider. Rundt 2000 romere skal ha overlevd slaget.
11 Ursae Minoris
11 Ursae Minoris (11 UMi, Iota Ursae Minoris), også kjent under katalogbetegnelsene HD 136726, HR 5714 og HIP 74793, er en oransje kjempestjerne av spektralklasse K som befinner seg 398 lysår unna i stjernebildet Lille bjørn. Den blir noen ganger kalt Pherkard eller Pherkad Minor, og sistnevnte navn brukes især for å skille den fra Pherkad (Major), som er Gamma Ursae Minoris og den tredje lyssterkeste stjernen i stjernebildet etter Polaris og Kochab. 11 UMi er 1,8 ganger mer massiv, 24 ganger større og stråler 185 ganger sterkere enn Solen. I august 2009 ble det oppdaget en planet som kretser rundt stjernen.
Stjernen beveger seg gjennom Melkeveien i en hastighet av 18,9 km/s i forhold til Solen. Den kretser rundt sentrum av galaksen i en avstand som er anslått til å være mellom 23 600 og 27 700 lysår. Om rundt seks millioner år vil 11 UMi være i en minste avstand av 127 lysår fra solsystemet og da ha en tilsynelatende størrelsesklasse på 2,55. Vektorkomponentene for romhastigheten til 11 UMi er som følgende: [U, V, W] = [1, −10, −16] km/s.
North Yorkshire Police
North Yorkshire Police er en regional britisk politistyrke med ansvar for grevskapet North Yorkshire, inkludert den enhetlige myndigheten York. Grevskapet er Englands største etter areal.
Styrken ble opprettet 1. april 1974. Den overtok ansvarsområdet til York and North East Yorkshire Police, samt deler av området til West Yorkshire Constabulary.
Kontrollorganet for styrken er North Yorkshire Police Authority, som har ni medlemmer hentet fra grevskapsrådet og Yorks byråd, tre fredsdommere og fem uavhengige medlemmer.
I mars 2006 ble det foreslått at den skulle slås sammen med West Yorkshire Police, South Yorkshire Police og Humberside Police. Planene om slike sammenslåinger ble stoppet av innenriksminister John Reid i juni samme år.
Marianne Synnes Emblemsvåg
Synnes var ferdig utdannet bioingeniør fra Østfold ingeniørhøgskole i 1993. Deretter har hun i hovedsak sin spesialfaglige utdanning fra Universitetet i Oslo og NTNU, i tillegg til at hun har tatt flere fag ved Høgskolen i Ålesund og Handelshøyskolen BI i Ålesund og Oslo.
Hun tok hovedfag i cellebiologi (UiO/NTNU) i 1996, og ble dr.scient. i molekylær cellebiologi i 2002, med avhandlingen Control of the G1/S transition in fission yeast.
Etter avsluttet doktorgrad var hun prosjektleder/forsker II ved Møreforskning Ålesund i tre år, deretter førsteamanuensis ved Avdeling for helsefag, Høgskolen i Ålesund. I 2011 ble hun valgt til rektor ved Høgskolen i Ålesund, en stilling hun hadde til hun fra 1. januar 2016 ble viserektor ved NTNU, i forbindelse med fusjonen mellom HiÅ, Høgskolen i Gjøvik, Høgskolen i Sør-Trøndelag og NTNU.
Hun har – og har hatt – flere styreverv. Hun var blant annet styreleder for Senter for Senter for internasjonalisering av utdanning (2015–19), var styreleder i Høgskolestyret (HiÅ) i perioden 2011–2015 og er medlem av Norges forskningsråds hovedstyre.
Hun var stortingsrepresentant for perioden 2017–2021, og representerte Høyre fra Møre og Romsdal.
Alfred Maurstad
Alfred Jentoft Maurstad (født 26. juli 1896 på gården Maurstad i Stad (dengang Davik) , død 5. september 1967) var en norsk skuespiller, spillemann, teatersjef og regissør som i ettertid er mest kjent fra rollen som Gjest i filmen Gjest Baardsen.
Maurstad var en av de første hardingfelespelemennene som spilte i radio i 1920-årene, og ble, i likhet med Sigbjørn Bernhoft Osa, med i Hardingfeletrioen som Eivind Groven opprettet i 1932. Trioen spilte slåtter og folketoner for tre hardingfeler i Grovens arrangement. Hardingfeletrioen opptrådte jevnlig i folkemusikkprogram i radio i 1930-årene. Maurstad ble ikke minst kjent som spelemann gjennom sin framføring av «Fanitullen», en slått som Johan Halvorsen skal ha lært av spelemannen Olav Moe fra Aurdal (Valdres). Slåtten inngår i Halvorsens orkestersuite Fossegrimen, skrevet til et skuespill av Sigurd Eldegard. Maurstad framførte slåtten både som rent solonummer og sammen med orkester.
Maurstad tok underoffisersskolen i Bergen. Han debuterte på Det norske teatret i 1920, og arbeidet på Nationaltheatret fra 1931. Han var sjef for Trøndelag Teater fra 1945 til 1950. Han spilte hovedrollene i flere suksessfilmer som Fant, Tørres Snørtevold og Gjest Baardsen.
I feriene bodde Alfred Maurstad på småbruket på Maurstad. Det ble siden overtatt av skuespillersønnen Toralv Maurstad, som han fikk i ekteskapet med Tordis Maurstad. Alfred Maurstad er også, fra sitt annet ekteskap med Gro Scott-Ruud, far til skuespiller Mari Maurstad.
Alfred Maurstad var kommandør av St. Olavs Orden. I 1977 ble Maurstad-monumentet (av Arnold Haukeland) avduket i Maurstad-parken på Nordfjordeid.
Filmografi
{| cellpadding="2" cellspacing="2" border="0" style="width: 100%;"
Bjerkreim
Bjerkreim er en kommune i Rogaland. Den grenser i nord til Gjesdal, i øst til Sirdal, i sør til Eigersund, og i vest til Hå og Time. Administrasjonssenter er Vikeså.
Natur og geografi
Dalane tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis. De yngste svekonorvegiske dannelsene bevitnes av større formasjoner av granitt. I kommunen er det 1 050 millioner år gammel granitt og granittisk øyegneis som dominerer de øverste strukturene. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Hele sørøstre Rogaland innenfor Dalane tilhører den 1 700 km² store Rogaland anortosittprovins, tidligere kjent som «Egersundfeltet». Dette er en magmatittisk formasjon av dypbergarter som også fortsetter utover i Nordsjøen i et tilsvarende stort område. De vanligste bergartene, er de lyse størkningsbergartene anortositt, gabbro-typene noritt og jotunitt, videre de økonomisk interessante apatitt, magnetitt og ilmenitt, samt dypbergarten mangeritt. Apatitt-feltene er rike på fosfor og kjennes på en ekstra frodig vegetasjon.
Mot slutten av dannelsen av det svekonorvegiske grunnfjellskjoldet for 932 millioner år siden, steg masser fra mantelen opp fra inntil 8 km dybde. De eldre, svekonorvegiske gneis- og granittfeltene omkring anortosittformasjonen ble smeltet ned og omdannet under sterk varmepåvirkning til blant annet osumilitt i en 15-30 kilometer bred sone.
Egersund-Ogna-anortositten omkring Egersund består mest av anortositt, og litt noritt i øst. I de mer østlige hovedkroppene med Helleren-anortositten og Åna-Sira-anortositten er forholdet omvendt - lys noritt dominerer over anortiositt. Den todelte Bjerkreim-Sokndal-intrusjonen i nordøst er den yngste, med lag av dypbergarter fra 1 - 7 km opprinnelig dybde, og forekomster av jotunitt, apatitt, magnetitt og ilmenitt (FeTiO3) både i den nordlige Bjerkreim-delen og den sørlige Sokndal-delen. I sistnevnte utvinner Titania AS ilmenitt til produksjon av titan (Ti). Gruvedriften i Rogaland antrosittprovins har røtter tilbake til 1700-tallet.
Landformer
Bjerkreim kommune ligger mellom det flate Jæren i sør og Setesdal og Ryfylkeheiene i nord. I sør er heiene lave og jorden godt egnet til landbruksdrift. I nord er det fjell og daler, og lengst i nord strekker fjelltoppene seg over 900 meter. De høyeste toppene er Vinjakula på 907 meter og Skykula på 906 meter.
I de sørlige og lavereliggende delene av kommunen er det store arealer dyrket mark.